Συνεχείς είναι οι προκλήσεις της Τουρκίας στο Αιγαίο. Εν μέσω και της υπόθεσης με τους δύο Έλληνες στρατιωτικούς που συνελήφθησαν και κρατούνται στην Αδριανούπολη με την κατηγορία της «παράνομης εισόδου σε απαγορευμένη στρατιωτική ζώνη», η Άγκυρα εξέδωσε NAVTEX στην οποία βαφτίζει το Καστελόριζο Τουρκικό.

Ειδικότερα η Άγκυρα με τη Navtex 345/2018 (ενημέρωση ναυσιπλοΐας) ανακοινώνει άσκηση έρευνας και διάσωσης στις 7 Μαρτίου σε χερσαίο Τουρκικό έδαφος, αλλά και σε θαλάσσια περιοχή που περιλαμβάνει και το Καστελόριζο.